Сёння масавага патаннення ўсіх тыпаў кватэр на рынку арэнды яшчэ няма. Мацней за ўсё цяпер патаннела толькі зусім няякаснае жыллё, попыт на якое і да гэтага часу быў мінімальны. Разам з тым, у агенцтвах нерухомасці існуюць заяўкі ад кліентаў на кватэры ўздоўж метро і на прасторныя аднапакаёўкі з сучаснай планіроўкай у новабудоўлях па кошце да 250 долараў. А вось якасных кватэр у новабудоўлях сёння і не хапае. На сурёзныя зніжкі гаспадары ліквідных кватэр пакуль не згаджаюцца. Гаспадары кватэр і кватаранты чакаюць цяпер высвятлення сітуацыі вакол валюты: напрыклад, па якім кошце і калі долары рэальна зявяцца ў абменніках. Калі і праз месяц валюты ў абменніках будзе не хапаць, тады пэўная частка кватарантаў пачне адмаўляцца ад здымнага жылля, або разлікі будуць ажыццяўляцца выключна ў рублях. У выніку канчатковы кошт арэнды кватэр вызначыцца выключна рыначным метадам, праз механізм попыту і прапановы. Іна Кульша ўпэўнена, што і праз месяц, і летам ліквідныя аднапакаёвыя кватэры танней чым за 180—200 долараў прапаноўвацца ў Мінску не будуць.